Kanton Hüningen
Dr Kanton Hìnige (amtlich Canton de Huningue, dt. Kanton Hüningen) isch bìs März 2015 e Untergliderig vum Arrondissement Milhüse im Département Oberelsiss (Haut-Rhin) im Elsiss in dr Region Alsace-Champagne-Ardenne-Lorraine z'Frankrich gsi.

Gschicht 
Dr Kanton isch am 4. März 1790 im Zug vu dr Irichtig vu dr Départements als Teil vum domolige "Distrikt Altchilche" (Altkirch) gründet worre.

Mit dr Gründig vu dr Arrondissements am 17. Februar 1800 isch dr Kanton als Teil vum domolige Arrondissement Altchilche nej zuegschnitte worre. Ab 1857 isch dodrüs no s'Arrondissement Milhüse worre.

In dr ditsche Zit vu 1871 bis 1919 isch s'Gebit e Teil vim domolige "Kreis Mülhausen" gsi, wo oberhalb vu dr Gmeiebeni nit witterscht underglideret gsi isch.

Nooch dr Rückgab an Frankrich isch dr Kanton am 28. Juni 1919 e Teil vum (neje) Arrondissement Milhüse worre.

Zum 22. März 2015 ìsch dr Kànton ufglest wore.

Geographi 
Dr Kanton het dr französisch Teil vu dr Trinationale Agglomeration Basel dargstellt, isch also rümplanerisch dr französisch Teil vu dr Stadtregion vu Basel. Im Kanton lit au dr Basel-Milhüsemer Flughafe.

Dr Kanton het im Nordweschte an dr Kanton Sierez grenzt, im Nordoschte an dr Landchreis Lörrach im Regierigsbezirk Friburg (Bade-Wirdeberg, Ditschland), im Oschte, Südoschte un Süde an d'Kantoon Basel-Stadt, Basel-Landschaft un Soledurn, alli drei in dr Schwiz, im Südweschte an dr Kanton Pfìrt un im Weschte an dr Kanton Altchilche, beidi im Arrondissement Altchilche.

Gmeinde bis März 2015 
Die gröschte Gmeinde vum Kanton mit iber 4.000 Inwohner (1999) sin Saint-Louis (19.961)
un dr Hauptort Hìnige (6.097). Die meischte andere Ortschaft sin degege bis uf Neidorf verhältnismässig chlei.

Insgsamt het dr Kanton 21 Gmeinde.

 

Huningen